Kevin de Bryuyne APLda 2015-yildan beri yana bir ko‘rsatkich bo‘yicha peshqadamlik qilmoqda

“Manchester Siti” yarim himoyachisi Kevin de Bryuyne Angliya Premyer Ligasining 31-turidan o‘rin olgan “Chelsi”ga qarshi uchrashuvda (1:2) jarima zarbasini aniq amalga oshirib, o‘z nomiga gol yozdirib qo‘ydi.

Bu belgiyalik futbolchi uchun 2015-yildan beri Premyer Ligada jarima maydonchasi tashqarisidan urilgan 16-gol bo‘ldi.
De Bryuynening ko‘rsatkichi ushbu davr mobaynida APLda harakat qilayotgan futbolchilar o‘rtasida eng yaxshi natija hisoblanadi.
Ma’lumot o‘rnida, de Bryuyne joriy mavsumda Premyer Liganing 29 uchrashuvida maydonga tushib, 10 ta gol urdi va 17 ta golli uzatmaga mualliflik qildi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!